               4.11.2016

               FI

               Euroopan unionin virallinen lehti

               C 407/98

         P8_TA(2015)0235
   Udo Voigtin koskemattomuuden pidättämistä koskeva pyyntö
   Euroopan parlamentin päätös 24. kesäkuuta 2015 Udo Voigtin koskemattomuuden pidättämistä koskevasta pyynnöstä (2015/2072(IMM))
   (2016/C 407/15)

      Euroopan parlamentti, joka

               —

               ottaa huomioon Udo Voigtin koskemattomuuden pidättämistä koskevan, Berliinin muutoksenhakutuomioistuimen (Kammergericht) puheenjohtajan 9. helmikuuta 2015 välittämän pyynnön (viite (3) 161 Ss 189/14 (14/15), josta ilmoitettiin täysistunnossa 25. maaliskuuta 2015,

               —

               on kuullut Udo Voigtia työjärjestyksen 9 artiklan 5 kohdan mukaisesti,

               —

               ottaa huomioon Euroopan unionin erioikeuksista ja vapauksista tehdyssä pöytäkirjassa N:o 7 olevan 8 ja 9 artiklan sekä Euroopan parlamentin jäsenten valitsemisesta yleisillä välittömillä vaaleilla 20. syyskuuta 1976 annetun säädöksen 6 artiklan 2 kohdan,

               —

               ottaa huomioon Euroopan unionin tuomioistuimen 12. toukokuuta 1964, 10. heinäkuuta 1986, 15. ja 21. lokakuuta 2008, 19. maaliskuuta 2010, 6. syyskuuta 2011 ja 17. tammikuuta 2013 antamat tuomiot (1),

               —

               ottaa huomioon Saksan liittotasavallan perustuslain 46 artiklan,

               —

               ottaa huomioon työjärjestyksen 5 artiklan 2 kohdan, 6 artiklan 1 kohdan ja 9 artiklan,

               —

               ottaa huomioon oikeudellisten asioiden valiokunnan mietinnön (A8-0192/2015),

               A.

               ottaa huomioon, että Berliinin muutoksenhakutuomioistuimen puheenjohtaja on välittänyt Udo Voigtin koskemattomuuden pidättämistä koskevan pyynnön rikosepäilyä koskevan oikeustoimen yhteydessä;

               B.

               ottaa huomioon, että Euroopan unionin erioikeuksista ja vapauksista tehdyssä pöytäkirjassa N:o 7 olevan 9 artiklan mukaisesti Euroopan parlamentin jäsenillä on oman valtionsa alueella kansanedustajille myönnetty koskemattomuus;

               C.

               ottaa huomioon, että Saksan liittotasavallan perustuslain 46 artiklan 2 kohdan mukaan parlamentin jäsentä ei voida saattaa vastuuseen rangaistavasta teosta tai pidättää sen johdosta ilman parlamentin suostumusta lukuun ottamatta tiettyjä erityisiä olosuhteita;

               D.

               toteaa, että Udo Voigtia syytetään yllytyksestä ja ryhmän solvaamisesta jalkapallon vuoden 2006 MM-kisojen yhteydessä Saksan kansallisdemokraattisen puolueen julkaisussa, josta hän oli puolueen puheenjohtajana vastuussa;

               E.

               toteaa, että syytteet eivät selvästikään liity Udo Voigtin asemaan Euroopan parlamentin jäsenenä vaan hänen asemaansa Saksan kansallisdemokraattisen puolueen puheenjohtajana;

               F.

               toteaa, että väitetyt teot eivät koske Euroopan unionin erioikeuksista ja vapauksista tehdyssä pöytäkirjassa N:o 7 olevassa 8 artiklassa tarkoitettuja Euroopan parlamentin jäsenen tehtäviä hoidettaessa ilmaistuja mielipiteitä tai äänestyksiä; ottaa lisäksi huomioon, että syytös koskee tekoja, jotka on tehty vuonna 2006, eli paljon ennen kuin Udo Voigt valittiin Euroopan parlamenttiin vuonna 2014;

               G.

               ottaa huomioon, että Udo Voigtin mukaan vuonna 2006 käynnistettyjen menettelyjen kesto osoittaa, että häntä halutaan estää tekemästä parlamentaarista työtään; toteaa kuitenkin, että nykyinen koskemattomuuden pidättämistä koskeva pyyntö johtuu jatkomenettelyistä, jotka perustuvat Udo Voigtin itsensä vireille panemaan muutoksenhakuun, joten hänen vastalauseeseensa on sovellettava periaatetta, jonka mukaan kukaan ei voi vedota omaan lainvastaiseen menettelyynsä (nemo auditur propriam turpitudinem allegans);

               H.

               toteaa, että ei ole syytä epäillä, että kyseisellä menettelyllä olisi pyritty haittamaan Udo Voigtin parlamentaarista työtä (fumus persecutionis -tilanne), koska menettelyt on käynnistetty vuosia ennen hänen valitsemistaan Euroopan parlamentin jäseneksi;

               1.

               päättää pidättää Udo Voigtin koskemattomuuden;

               2.

               kehottaa puhemiestä välittämään tämän päätöksen sekä asiasta vastaavan valiokunnan mietinnön viipymättä Berliinin muutoksenhakutuomioistuimelle (Kammergericht) ja Udo Voigtille.

      (1)  Yhteisöjen tuomioistuimen tuomio 12.5.1964, Wagner v. Fohrmann ja Krier, 101/63, ECLI:EU:C:1964:28, yhteisöjen tuomioistuimen tuomio 10.7.1986, Wybot v. Faure ym., 149/85, ECLI:EU:C:1986:310, yhteisöjen ensimmäisen oikeusasteen tuomioistuimen tuomio 15.10.2008, Mote v. parlamentti, T-345/05, ECLI:EU:T:2008:440, yhteisöjen tuomioistuimen tuomio 21.10.2008, Marra v. De Gregorio ja Clemente, C-200/07 ja C-201/07, ECLI:EU:C:2008:579, unionin yleisen tuomioistuimen tuomio 19.3.2010, Gollnisch v. parlamentti, T-42/06, ECLI:EU:T:2010:102, unionin tuomioistuimen tuomio 6.9.2011, Patriciello, C-163/10, ECLI: EU:C:2011:543 sekä unionin yleisen tuomioistuimen tuomio 17.1.2013, Gollnisch v. parlamentti, T-346/11 ja T-347/11, ECLI:EU:T:2013:23.


title: Poliittisten ja turvallisuusasioiden komitean päätös (YUTP) 2016/1636, annettu 6 päivänä syyskuuta 2016, hyväksynnän antamisesta kolmansien valtioiden osallistumiselle Keski-Afrikan tasavallassa toteutettavaan Euroopan unionin YTPP-sotilaskoulutusoperaatioon (EUTM RCA) (EUTM RCA/1/2016)

text:
               10.9.2016

               FI

               Euroopan unionin virallinen lehti

               L 243/13

         POLIITTISTEN JA TURVALLISUUSASIOIDEN KOMITEAN PÄÄTÖS (YUTP) 2016/1636,
   annettu 6 päivänä syyskuuta 2016,
   hyväksynnän antamisesta kolmansien valtioiden osallistumiselle Keski-Afrikan tasavallassa toteutettavaan Euroopan unionin YTPP-sotilaskoulutusoperaatioon (EUTM RCA) (EUTM RCA/1/2016)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 38 artiklan kolmannen kohdan,
   ottaa huomioon Keski-Afrikan tasavallassa toteutettavasta Euroopan unionin YTPP-sotilaskoulutusoperaatiosta (EUTM RCA) 19 päivänä huhtikuuta 2016 annetun neuvoston päätöksen (YUTP) 2016/610 (1),
   sekä katsoo seuraavaa:

               (1)

               Neuvoston päätöksen (YUTP) 2016/610 8 artiklan 2 kohdan nojalla neuvosto on valtuuttanut poliittisten ja turvallisuusasioiden komitean (PTK) tekemään asiaankuuluvat päätökset kolmansien valtioiden osallistumisehdotusten hyväksymisestä.

               (2)

               Georgian osallistumista koskevan Euroopan unionin operaation komentajan suosituksen ja Euroopan unionin sotilaskomitean lausunnon perusteella Georgian osallistuminen olisi hyväksyttävä.

               (3)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevan 5 artiklan mukaisesti Tanska ei osallistu niiden unionin päätösten ja toimien valmisteluun ja täytäntöönpanoon, joilla on merkitystä puolustuksen alalla. Näin ollen Tanska ei osallistu tämän päätöksen hyväksymiseen, päätös ei sido Tanskaa eikä sitä sovelleta Tanskaan,

         ON HYVÄKSYNYT TÄMÄN PÄÄTÖKSEN:
   1 artikla
   Kolmansien valtioiden osallistuminen
   1.   Hyväksytään Georgian osallistuminen EUTM RCA -operaatioon, ja osallistuminen katsotaan merkittäväksi.
   2.   Georgia vapautetaan suorittamasta rahoitusosuutta EUTM RCA -operaation talousarvioon.
   2 artikla
   Voimaantulo
   Tämä päätös tulee voimaan päivänä, jona se hyväksytään.

      Tehty Brysselissä 6 päivänä syyskuuta 2016.

            Poliittisten ja turvallisuusasioiden komitean puolesta

            Puheenjohtaja

         W. STEVENS

      (1)  EUVL L 104, 20.4.2016, s. 21.


title: 2009/718/EY: Neuvoston päätös, tehty 7 päivänä syyskuuta 2009 , kirjeenvaihtona tehtävän sopimuksen tekemisestä Euroopan yhteisön ja Brasilian välillä vuoden 1994 tullitariffeja ja kauppaa koskevan yleissopimuksen (GATT-sopimus) XXIV artiklan 6 kohdan ja XXVIII artiklan mukaisesti Bulgarian tasavallan ja Romanian myönnytysluetteloissa mainittavien myönnytysten muuttamisesta maiden Euroopan unioniin liittymisen vuoksi

text:
               26.9.2009

               FI

               Euroopan unionin virallinen lehti

               L 254/104

         NEUVOSTON PÄÄTÖS,
   tehty 7 päivänä syyskuuta 2009,
   kirjeenvaihtona tehtävän sopimuksen tekemisestä Euroopan yhteisön ja Brasilian välillä vuoden 1994 tullitariffeja ja kauppaa koskevan yleissopimuksen (GATT-sopimus) XXIV artiklan 6 kohdan ja XXVIII artiklan mukaisesti Bulgarian tasavallan ja Romanian myönnytysluetteloissa mainittavien myönnytysten muuttamisesta maiden Euroopan unioniin liittymisen vuoksi
   (2009/718/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 133 artiklan yhdessä sen 300 artiklan 2 kohdan ensimmäisen alakohdan ensimmäisen virkkeen kanssa,
   ottaa huomioon komission ehdotuksen,
   sekä katsoo seuraavaa:

               (1)

               Neuvosto valtuutti 29 päivänä tammikuuta 2007 komission aloittamaan GATT 1994 sopimuksen XXIV artiklan 6 kohdan mukaiset neuvottelut tiettyjen muiden WTO:n jäsenten kanssa Bulgarian tasavallan ja Romanian Euroopan unioniin liittymistä koskevan prosessin yhteydessä.

               (2)

               Komissio on käynyt neuvotteluja perustamissopimuksen 133 artiklalla perustettua komiteaa kuullen ja neuvoston antamien neuvotteluohjeiden mukaisesti.

               (3)

               Komissio on saattanut päätökseen neuvottelut Euroopan yhteisön ja Brasilian välisestä kirjeenvaihtona tehtävästä sopimuksesta. Sopimus olisi hyväksyttävä,

               (4)

               Tämän päätöksen täytäntöönpanon edellyttämistä toimenpiteistä olisi päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY (1) mukaisesti,

         ON PÄÄTTÄNYT SEURAAVAA
   1 artikla
   Hyväksytään yhteisön puolesta Euroopan yhteisön ja Brasilian välinen vuoden 1994 tullitariffeja ja kauppaa koskevan yleissopimuksen (GATT-sopimus) XXIV artiklan 6 kohdan mukaisesti kirjeenvaihtona tehtävä sopimus Bulgarian tasavallan ja Romanian myönnytysluetteloissa mainittavien myönnytysten muuttamisesta maiden Euroopan unioniin liittymisen vuoksi.
   Sopimuksen teksti on liitetty tähän päätökseen.
   2 artikla
   Yksityiskohtaiset säännöt sopimuksen täytäntöönpanosta hyväksytään maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä 22 päivänä lokakuuta 2007 annetun neuvoston asetuksen (EY) N:o 1234/2007 (2) (yhteisiä markkinajärjestelyjä koskeva asetus) 195 artiklan 2 kohdassa tarkoitettua menettelyä noudattaen.
   3 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa 1 artiklassa tarkoitettu kirjeenvaihtona tehtävä sopimus yhteisöä sitovasti.
   4 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 7 päivänä syyskuuta 2009.

            Neuvoston puolesta

            Puheenjohtaja

         E. ERLANDSSON

      (1)  EYVL L 184, 17.7.1999, s. 23.

      (2)  EUVL L 299, 16.11.2007, s. 1.
    ---documentbreak---

               26.9.2009

               FI

               Euroopan unionin virallinen lehti

               L 254/106

         Euroopan yhteisön ja Brasilian välinen vuoden 1994 tullitariffeja ja kauppaa koskevan yleissopimuksen (GATT-sopimus) XXIV artiklan 6 kohdan ja XXVIII artiklan mukaisesti kirjeenvaihtona tehty
   SOPIMUS
   Bulgarian tasavallan ja Romanian myönnytysluetteloissa mainittavien myönnytysten muuttamisesta maiden Euroopan unioniin liittymisen vuoksi
   Geneve 16. syyskuuta 2009
   Arvoisa vastaanottaja
   Bulgarian tasavallan ja Romanian myönnytysluettelojen muuttamisesta maiden Euroopan unioniin liittymistä koskevan prosessin yhteydessä käytyjen vuoden 1994 tullitariffeja ja kauppaa koskevan yleissopimuksen (GATT-sopimus) XXIV artiklan 6 kohdan ja XXVIII artiklan mukaisten neuvottelujen perusteella Euroopan yhteisö ja Brasilia ovat sopineet seuraavaa:
   Euroopan yhteisö sisällyttää 27 jäsenvaltion muodostamaa tullialuetta koskevaan myönnytysluetteloonsa seuraavat muutokset:
   Sisällytetään EU:n 27:ää jäsenvaltiota koskevaan myönnytysluetteloon myönnytykset, jotka sisältyivät EU:n 25:tä jäsenvaltiota koskevaan myönnytysluetteloon.
   Lisätään ”tuoretta, jäähdytettyä tai jäädytettyä luutonta korkealaatuista naudanlihaa” koskevan EY:n tariffikiintiön tullinimikkeisiin 0201 3000, 0202 3090, 0206 1095 ja 0206 2991 Brasilialle 5 000 tonnia siten, että kiintiötulli on edelleen 20 prosenttia.
   Lisätään ”jäädytettyä naudanlihaa” koskevan EY:n tariffikiintiön tullinimikkeeseen 0202 30909 000 tonnia (erga omnes) siten, että kiintiötulli on edelleen 20 prosenttia tai 20 prosenttia + 45 prosenttia erityistullista.
   Lisätään ”kanan paloja” koskevan EY:n tariffikiintiön tullinimikkeeseen 0207 1410 Brasilialle 2 500 tonnia siten, että kiintiötulli on edelleen 0 prosenttia.
   Perustetaan ”jäädytettyjä kalkkunan paloja” koskevaan EY:n tariffikiintiöön tullinimikkeeseen 0207 2710 Brasilialle maakohtainen 2 500 tonnin kiintiö siten, että kiintiötulli on edelleen 0 prosenttia.
   Lisätään ”puhdistettavaksi tarkoitettua raakaa ruokosokeria” koskevan EY:n tariffikiintiön tullinimikkeeseen 1701 1110 Brasilialle 300 000 tonnia siten, että kiintiötulli on edelleen 98 euroa/tonni.
   Lisätään ”puhdistettavaksi tarkoitettua raakaa ruokosokeria” koskevan EY:n tariffikiintiön tullinimikkeeseen 1701 1110250 000 tonnia (erga omnes) siten, että kiintiötulli on edelleen 98 euroa/tonni.
   Tämä sopimus tulee voimaan viimeistään kahden kuukauden kuluttua Brasilialta saadun allekirjoitetun kirjeen päivämäärästä.

         Euroopan yhteisön puolesta

   Geneve 16. syyskuuta 2009
   Arvoisa vastaanottaja
   Viittaan seuraavaan kirjeeseenne:

      ”Bulgarian tasavallan ja Romanian myönnytysluettelojen muuttamisesta maiden Euroopan unioniin liittymistä koskevan prosessin yhteydessä käytyjen vuoden 1994 tullitariffeja ja kauppaa koskevan yleissopimuksen (GATT-sopimus) XXIV artiklan 6 kohdan ja XXVIII artiklan mukaisten neuvottelujen perusteella Euroopan yhteisö ja Brasilia ovat sopineet seuraavaa:
      Euroopan yhteisö sisällyttää 27 jäsenvaltion muodostamaa tullialuetta koskevaan myönnytysluetteloonsa seuraavat muutokset:
      Sisällytetään EU:n 27:ää jäsenvaltiota koskevaan myönnytysluetteloon myönnytykset, jotka sisältyivät EU:n 25:tä jäsenvaltiota koskevaan myönnytysluetteloon.
      Lisätään ”tuoretta, jäähdytettyä tai jäädytettyä luutonta korkealaatuista naudanlihaa” koskevan EY:n tariffikiintiön tullinimikkeisiin 0201 3000, 0202 3090, 0206 1095 ja 0206 2991 Brasilialle 5 000 tonnia siten, että kiintiötulli on edelleen 20 prosenttia.
      Lisätään ”jäädytettyä naudanlihaa” koskevan EY:n tariffikiintiön tullinimikkeeseen 0202 30909 000 tonnia (erga omnes) siten, että kiintiötulli on edelleen 20 prosenttia tai 20 prosenttia + 45 prosenttia erityistullista.
      Lisätään ”kanan paloja” koskevan EY:n tariffikiintiön tullinimikkeeseen 0207 1410 Brasilialle 2 500 tonnia siten, että kiintiötulli on edelleen 0 prosenttia.
      Perustetaan ”jäädytettyjä kalkkunan paloja” koskevaan EY:n tariffikiintiöön tullinimikkeeseen 0207 2710 Brasilialle maakohtainen 2 500 tonnin kiintiö siten, että kiintiötulli on edelleen 0 prosenttia.
      Lisätään ”puhdistettavaksi tarkoitettua raakaa ruokosokeria” koskevan EY:n tariffikiintiön tullinimikkeeseen 1701 1110 Brasilialle 300 000 tonnia siten, että kiintiötulli on edelleen 98 euroa/tonni.
      Lisätään ”puhdistettavaksi tarkoitettua raakaa ruokosokeria” koskevan EY:n tariffikiintiön tullinimikkeeseen 1701 1110250 000 tonnia (erga omnes) siten, että kiintiötulli on edelleen 98 euroa/tonni.
      Tämä sopimus tulee voimaan viimeistään kahden kuukauden kuluttua Brasilialta saadun allekirjoitetun kirjeen päivämäärästä.”

   Minulla on kunnia ilmoittaa, että hallitukseni hyväksyy edellä esitetyn sopimuksen.

         Brasilian puolesta


Avis juridique important

|

31997D0575

97/575/EY, EHTY, Euratom: Komission päätös, tehty 23 päivänä heinäkuuta 1997, kolmansiin maihin osoitettujen Euroopan yhteisöjen virkamiesten palkkoihin 1 päivästä elokuuta, 1 päivästä syyskuuta, 1 päivästä lokakuuta, 1 päivästä marraskuuta ja 1 päivästä joulukuuta 1996 sovellettavista korjauskertoimista

Virallinen lehti nro L 236 , 27/08/1997 s. 0023 - 0025

KOMISSION PÄÄTÖS,tehty 23 päivänä heinäkuuta 1997,kolmansiin maihin osoitettujen Euroopan yhteisöjen virkamiesten palkkoihin 1 päivästä elokuuta, 1 päivästä syyskuuta, 1 päivästä lokakuuta, 1 päivästä marraskuuta ja 1 päivästä joulukuuta 1996 sovellettavista korjauskertoimista (97/575/EHTY, EY, Euratom) EUROOPAN YHTEISÖJEN KOMISSIO, jokaottaa huomioon sopimuksen Euroopan yhteisöjen yhteisen neuvoston ja yhteisen komission perustamisesta,ottaa huomioon Euroopan yhteisöjen virkamiehiin sovellettavat henkilöstösäännöt ja näiden yhteisöjen muuta henkilöstöä koskevat palvelussuhteen ehdot, jotka on vahvistettu asetuksessa (ETY, Euratom, EHTY) N:o 259/68 (1) ja viimeksi muutettu asetuksella (Euratom, EHTY, EY) N:o 2485/96 (2), ja erityisesti sen liitteessä X olevan 13 artiklan toisen kohdan,sekä katsoo, ettäneuvoston asetuksella (EHTY, EY, Euratom) N:o 542/97 (3) on vahvistettu henkilöstösääntöjen liitteessä X olevan 13 artiklan ensimmäisen kohdan mukaisesti 1 päivästä heinäkuuta 1996 kolmansiin maihin osoitetuille virkamiehille heidän asemamaansa valuuttana maksettaviin palkkoihin sovellettavat korjauskertoimet,viime kuukausien aikana komissio on tehnyt useita mukautuksia kyseisiin korjauskertoimiin (4) henkilöstösääntöjen liitteessä X olevan 13 artiklan toisen kohdan mukaisesti, jaolisi mukautettava 1 päivästä elokuuta, 1 päivästä syyskuuta, 1 päivästä lokakuuta, 1 päivästä marraskuuta ja 1 päivästä joulukuuta 1996 tiettyjä kyseisistä korjauskertoimista, koska, ottaen huomioon komission käytössä olevat tilastotiedot, joidenkin kolmansien maiden elinkustannuksissa tapahtunut muutos, joka on määritetty korjauskertoimen ja asianomaisen valuuttakurssin mukaisesti, on osoittautunut olevan suurempi kuin viisi prosenttia edelliseen vahvistukseen tai mukauttamiseen verrattuna,ON PÄÄTTÄNYT SEURAAVAA:Ainoa artikla Kolmansiin maihin osoitetuille virkamiehille kyseisen asemamaan valuuttana maksettaviin palkkoihin sovellettavat korjauskertoimet vahvistetaan 1 päivästä elokuuta, 1 päivästä syyskuuta, 1 päivästä lokakuuta, 1 päivästä marraskuuta, ja 1 päivästä joulukuuta 1996 alkaen liitteen mukaisesti.Näiden palkkojen maksamisessa käytettävät vaihtokurssit ovat samat kuin Euroopan yhteisöjen yleistä talousarviota toteutettaessa sovellettavat vaihtokurssit sen kuukauden osalta, joka edeltää ensimmäisessä kohdassa tarkoitettua päivämäärää.Tehty Brysselissä 23 päivänä heinäkuuta 1997.Komission puolestaHans VAN DEN BROEKKomission jäsen(1) EYVL N:o L 56, 4.3.1968, s. 1(2) EYVL N:o L 338, 28.12.1996, s. 1(3) EYVL N:o L 84, 26.3.1997, s. 1(4) EYVL N:o L 45, 15.2.1997, s. 45LIITE >TAULUKON PAIKKA>>TAULUKON PAIKKA>>TAULUKON PAIKKA>>TAULUKON PAIKKA>>TAULUKON PAIKKA>